b'\n_START_ARTICLE_\nTeistholmen (Grimstad)\n_START_PARAGRAPH_\nTeistholmen er en liten \xc3\xb8y i Grimstads skj\xc3\xa6rg\xc3\xa5rd, i Aust-Agder._NEWLINE_Holmen ligger ca. tre kilometer s\xc3\xb8r for Grimstad havn, helt ute mot havgapet, men p\xc3\xa5 innsiden er det en sandstrand som ligger pent i ly for solgangsbrisen. Denne stranden har gjort Teistholmen til et popul\xc3\xa6rt utfartssted, s\xc3\xa6rlig for barnefamilier. Hele holmen er lagt ut til friluftsomr\xc3\xa5de, og det er anlagt gjestebrygge og toalett. Det settes ut geiter om sommeren for \xc3\xa5 beite ned buskvegetasjonen._NEWLINE_Holmen er p\xc3\xa5 ca. 52 da, h\xc3\xb8yeste punkt er 18,4 moh.'